পুজোর আগেই জেল মুক্তি হতে পারে পার্থর?

কলকাতা: পুজোর আগেই জেল মুক্তি হতে পারে পার্থর? প্রাথমিক নিয়োগ মামলায় (Primary Recruitment Case) জামিন চেয়ে কলকাতা হাইকোর্টের (calcutta High Court) দ্বারস্থ হয়েছিলেন প্রাক্তন শিক্ষামন্ত্রী পার্থ চট্টোপাধ্যায় (Partha Chatterjee)। জামিনের শুনানির আবেদন শেষ। এই মামলায় জামিন মঞ্জুর হলে তিনি জেল থেকে বেরোতে পারবেন। সোমবার হাই কোর্টের বিচারপতি শুভ্রা ঘোষের বেঞ্চে এই সংক্রান্ত শুনানি ছিল। শুনানি শেষে আপাতত রায় ঘোষণা স্থগিত রেখেছেন বিচারপতি।

পার্থ চ্যাটার্জী আইনজীবী মিলন মুখার্জি আদালতে বলেন, এই মামলার তদন্ত শেষ হবে না। রিজওয়ানূর, সারদা মামলার তদন্ত এখনও চলছে। সিবিআই তদন্ত করে চলছে। শুনানি শেষে আপাতত রায় ঘোষণা স্থগিত রেখেছেন বিচারপতি। প্রাথমিকের এই মামলায় জামিন পেয়ে গেলে তাঁর মক্কেল জেল থেকে বেরোতে পারবেন। তবে শুনানি শেষ হলেও কবে এই মামলার রায় ঘোষণা করা হবে, তা এখনও স্পষ্ট নয়। পার্থঘনিষ্ঠ অর্পিতা ইতিমধ্যে জামিন পেয়ে গিয়েছেন। কিন্তু পার্থ এখনও জেলে। বার বার জামিন চেয়ে আদালতের দ্বারস্থ হয়েছেন তিনি। দেখিয়েছেন শারীরিক অসুস্থতার কারণও।

আরও পড়ুন: যাদবপুরের মৃত ছাত্রীর বাবা মা লালবাজারে

২০২২ সালে স্কুলে নিয়োগ দুর্নীতির মামলায় পার্থকে প্রথম গ্রেফতার করেছিল ইডি। সেই থেকে তিনি জেলে। এর আগে নবম-দশম নিয়োগ দুর্নীতি মামলায় জামিন পেয়েছিলেন প্রাক্তন শিক্ষামন্ত্রী পার্থ চট্টোপাধ্যায়। সিবিআইয়ের (CBI)-এর দায়ের করা মামলায় জামিন পেয়েছেন তিনি। আলিপুর বিশেষ সিবিআই আদালত পার্থর জামিন মঞ্জুর করেছিল। সিবিআই-এর দায়ের করা গ্রুপ সি (group c) মামলায় সুপ্রিম কোর্ট থেকে জামিন পেয়েছিলেন পার্থ। কিন্তু জেলমুক্তি হয়নি তাঁর। তবে দেশের শীর্ষ আদালত ও নিম্ন আদালত জামিন মঞ্জুর করলেও আটকে রইল হাইকোর্টে। এই মামলায় যদি পার্থ জামিন পান তাহলে জেলমুক্তি হওয়ার সম্ভাবনা রয়েছে তাঁর।

অন্য খবর দেখুন